Stocleti palee
Stocleti palee (prantsuse keeles Palais Stoclet, hollandi keeles Stocletpaleis) on Belgia pealinnas Brüsselis asuv häärber. Selle projekteeris austerlasest arhitekt Josef Hoffmann rahandustegelase Adolphe Stocleti jaoks. Viini Setsessiooni stiilis ehitis valmis aastail 1905–1911. See on 20. sajandi üks kõige rafineeritumaid ja luksuslikumaid eramaju.